URIZAR KARETXE (EH Bildu, 2019-05-31):
Une batetan kezkatu egin naiz ze iruditu zait anomalia demokratikoarena zalantza jartzen zuela, gero (...) konturatu naiz anomalia demokratikoa.
Ez, pentsatu dut, esan dut, galdera bezala bota duzu eta apuntatu dut, ez dela anomalia demokratikoa? Ikusi dut baietz eta beste adibide batzuk jarraitu dituzu.
Zalantzarik gabe guk ez dugu planteatzen blokeatu egin behar denik edo paralisi batean sartu behar garenik, nik uste dut tokatzen zaigula eragitea esparru desberdinetan, baina esparru desberdinetan hitz egiten dugunean, eta eragiteko gaitasuna daukagunean, nik uste dut gauza bat...
...baina esparru desberdinetan hitz egiten dugunean, eta eragiteko gaitasuna daukagunean, nik uste dut gauza bat ihes egin dizula esan dizudanetik, hau ez dela arazo katalan bat.
Hau demokraziaren arazo bat da, eta gure arazoa ere bada. Beraz, ez dago horren beste gure ustez, erdibideko lanak egitearena, ez dago hemen eskatzen badizut erdian, ze jakin badakit, eskumenik ez daukazu hor eskua sartzeko.
Baina euskal arazo den heinean, euskal arazoari ere aurre egiteko postura bat markatu behar zaio eta postura hori, zalantzarik gabe, argi eta garbi adierazi behar zaio, Espainiako kasu honetan, Alderdi Sozialistakoa den presidenteari edo beste presidente bati.
Esan behar zaiona da, Kataluniako asuntoa, ez dela asunto Katalan bat, ez dela pertsona horien arazoa, baizik eta Espainiak arazo bat daukala, eta da nazioak ez dituela onartzen, eta nazioak onartzen ez dituen heinean, Euskal Herriarekin ere arazoa daukala.
Beraz, hor bai nik uste dut tokatzen zaizula paper aktiboago bat izatea. Noski, haustura soziala ekiditu behar dela, garaile eta garaituen eszenatokia txarra dela, baina lehen ere argi utzi dizut lehendakari, hautua garbia daukagu, eta da erabaki beharko dugula, borondatezko edo inposatutako elkarbizitza nahi dugun.
Eta duela 40 urte, orduan ere sableen soinuak atzean zeudela, marko baten alde egin zuen herri honetako nagusiak edo gehiengoak. Baina egia da ere, denok genekiela edo zenekitela, nik ez nuelako bozkatu marko hura, ez neukalako adinik, batzuek bai, eta argi geneukala, beste alternatiba bat ere bazegoela. Eta alternatiba zela indar armatua. Eta orain ere, modu disimulatuagoan, baina indar armatuak hor daude baita ere.
Noski exijitu behar zaiola beste aldeari hitz egiteko eta adosteko borondatea, baina adosteko borondatea ezin daiteke izan, beno ba, modu batean, bentaja berak badauka, ezezkoa beti bere alde irtengo delako.
Guk argi daukagu lehendakari, gure autua borondatezko elkarbizitzaren aldeko autua da. Aukera bakar gisa gainera. Eta nik uste, zuk ere, hautu berdina egiten duzula, ildo horretatik baitijoazte Kamara honetan bertan onartu genituen estatus berriaren oinarriak.
Eta borondatezkoa bada, berdinen arteko erlazioa izan beharko da, oinarria berdinetan horrela jasota dagoelako.
Adostutako bideari, aukera ematen diogu estatus berri horrekin, zeren eta adostutako bide baten atea irekitzen dugu. Baina oraintxe esan dizudan bezala, adosteko borondatea eskatu behar diogu baita, parean egon behar denari, kasu honetan, Espainiar Gobernuari.
Ez da onargarria demokraziaz ahoa betetzea, baina indar armatuak izatea, bizikidetzaren bermea. Ez da onargarria eta guk behintzat ez dugu horrela onartzen.
Gure lankidetza, gure laguntza eta gure babesa izango duzu, hasitako bidea jarraitzeko. Menpekotasuneko egoera batetik, ze menpekotasun egoera batean gaude orain, berdintasunezko egoera batetara pasatzeko.
Hurrengo hamarkadetako marko berri bat, ilusionagarria izan daitekeen eta izango de marko bat sortzeko aukera daukagu gure eskuan, eta gure esku jarri, ez orain dauzkagun tresna, baliagarriak izan, ez, behar diren beste, tresna guztiak gure esku utziko dituelako, orain daukagun gizarte justu eta aurrerakoiago bat eraikitzeko.
Merezi du lehendakari, eta guk egingo dugu. Bazatoz?